**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15), članka 20. stavka 1. i članka 42. Zakona o lokalnim porezima („Narodne novine“ broj 115/16, 101/17) te članka 16. Statuta Općine Orehovica („Službeni glasnik Međimurske županije“ broj 04/13), Općinsko vijeće Općine Orehovica na 4. sjednici održanoj 28. studenog 2017. godine donijelo je

**ODLUKU**

**o izmjenama i dopunama Odluke o općinskim porezima Općine Orehovica**

**Članak 1.**

U članku 2. stavku 1. Odluka o općinskim porezima Općine Orehovica („Službeni glasnik Međimurske županije“ broj 7/17),u daljnjem tekstu: Odluka), briše se točka 4.

**Članak 2.**

U članku 4. Odluke dodaju se stavaci 7., 8. i 9. koji glase:

„Obveznici plaćanja poreza na kuće za odmor moraju nadležnom poreznom tijelu dostaviti podatke o kućama za odmor, a posebno podatke o lokaciji kuće za odmor, kao i podatke o korisnoj površini.

Podatke iz stavka 7. ovog članka treba dostaviti do 31. ožujka godine za koju se utvrđuje porez na kuće za odmor.

Porez na kuće za odmor plaća se u roku od 15 dana od dana dostave rješenja o utvrđivanju tog poreza.“

**Članak 3.**

U Odluci se briše naslov „V. POREZ NA NEKRETNINE“ i članak 11. iste Odluke.

**Članak 4.**

U Odluci se briše članak 13.

**Članak 5.**

U ostalim dijelovima Odluka ostaje nepromijenjena.

**Članak 6.**

Ova Odluka stupa na snagu osmog dana od dana objave u Službenom glasniku Međimurske županije.

OPĆINSKO VIJEĆE OPĆINE OREHOVICA

KLASA: 021-05/17-01/

URBROJ: 2109/22-10-17-

Orehovica, 28.11.2017.

**Predsjednik Općinskog vijeća Općine Orehovica**

Marko Hunjadi

Prijedlog odluke predlaže općinski načelnik Općine Orehovica.

Ova odluka donosi se radi usklađenja sa Zakonom o izmjenama Zakona o lokalnim porezima („Narodne novine“ broj 101/17), kojim se ukida porez na nekretnine, kao i odredbe kojima se ukida porez na kuće na odmor od 01.01.2018., utvrđene Zakonom o lokalnim porezima („Narodne novine“ broj 115/16).

S obzirom da se porez na nekretnine neće ukinutu s 01.01.2018. predlaže se da se u Odluku o općinskim porezima uvrste stavke o obvezama obveznika plaćanja kuća za odmor, odnosno da moraju nadležnom poreznom tijelu dostaviti podatke o kućama za odmor, a posebno podatke o lokaciji kuće za odmor, kao i podatke o korisnoj površini te da su to prema Zakonu dužni dostaviti do 31.03. godine za koju se utvrđuje porez na kuće za odmor.

U članku 17. Zakona o izmjenama Zakona o lokalnim porezima propisano je da su Jedinice lokalne samouprave koje su donijele odluke temeljem članaka 41. i 42.,( porez na nekretnine), a u vezi s člankom 67. Zakona o lokalnim porezima (»Narodne novine«, br. 115/16.), dužne iste uskladiti do

15. prosinca 2017. s odredbama novog Zakona.