**PRIJEDLOG**

Na temelju članka 6. stavka 2. Zakona o savjetima mladih („Narodne Novine“ broj 41/14), članka 4.stavka 2 Odluke o Savjetu mladih Općine Orehovica(„Službeni glasnik Međimurske županije“ broj 16/14) i članka 16. Statuta Općine Orehovica („Službeni glasnik Međimurske županije“ broj 4/13) Općinsko vijeće Općine Orehovica na 4. sjednici održanoj 28.11.2017. godine donijelo je

**ODLUKU**

**o raspisivanju javnog poziva za isticanje kandidatura za članove**

**Savjeta mladih Općine Orehovica i njihove zamjenike**

**Članak 1.**

Ovom Odlukom raspisat će se Javni poziv za isticanje kandidatura za članove Savjeta mladih Općine Orehovica i njihove zamjenike, tekst Javnog poziva sastavni je dio ove Odluke.

**Članka 2.**

Javni poziv provest će Odbor za izbor i imenovanje Općine Orehovica.

**Članak 3.**

Javni poziv iz članka 1. ove Odluke objavit će se na internetskim stranicama Općine Orehovica i na oglasnoj ploči.

**Članak 4.**

Ova odluka stupa na snagu osmog dana od dana objave na oglasnoj ploči Općine Orehovica.

OPĆINSKO VIJEĆE OPĆINE OREHOVICA

KLASA: 021-05/17-01/

URBROJ: 2109/22-10-17-

Orehovica, 28.11.2017.

**Predsjednik Općinskog vijeća Općine Orehovica**

Marko Hunjadi

**Obrazloženje:**

Općinsko vijeće Općine Orehovica je na 9. sjednici održanoj dana 02.12.2014. godine usvojilo Odluku o savjetu mladih Općine Orehovica („Službeni glasnik Međimurske županije“ broj 16/14).

Prema članku 4., stavku 2. Odluke, postupak izbora članova Savjeta mladih pokreće Općinsko vijeće Općine Orehovica, dok provjeru formalnih uvjeta kandidata utvrđuje Odbor za izbor i imenovanje Općine Orehovica. Općinsko vijeće tajnim glasovanjem bira članove Savjeta mladih na vrijeme od 3 godine. Savjet mladih ima 5 članova.

Kandidature članova Savjeta mladih i njihove zamjenike temeljem javnog poziva mogu isticati udruge.