**PRIJEDLOG**

Na temelju članka 6. stavka 2. Zakona o savjetima mladih („Narodne Novine“ broj 41/14), članka 4.stavka 2 Odluke o Savjetu mladih Općine Orehovica(„Službeni glasnik Međimurske županije“ broj 16/14) i članka 16. Statuta Općine Orehovica („Službeni glasnik Međimurske županije“ broj 4/13) Općinsko vijeće Općine Orehovica raspisuje

**JAVNI POZIV**

za isticanje kandidatura za članove

Savjeta mladih Općine Orehovica i njihove zamjenike

**I.**

Pokreće se postupak za izbor članova Savjeta mladih Općine Orehovica i njihovih zamjenika u mandatu 2018. do 2020.

Savjet mladih Općine Orehovica je savjetodavno tijelo Općinskog vijeća Općine Orehovica koje se osniva u cilju aktivnog uključivanja mladih u javni život Općine Orehovica, te promiče i zagovara prava, potrebe i interese mladih na lokalnoj razini.

**II.**

Savjet mladih Općine Orehovica broji pet članova, uključujući predsjednika i zamjenika predsjednika.

**III.**

U Savjet mladih Općine Orehovica mogu biti birane osobe s prebivalištem ili boravištem na području Općine Orehovica koje u trenutku podnošenja kandidature imaju od navršenih petnaest (15) do navršenih (30) godina života.

Članove Savjeta mladih Općine Orehovica i njihove zamjenike bira Općinsko vijeće Općine Orehovica na vrijeme od tri godine.

**IV.**

Kandidature za članove savjeta mladih i njihove zamjenike temeljem javnog poziva za isticanje kandidatura ističu udruge koje su sukladno statutu ciljno i prema djelatnostima opredijeljene za rad s mladima i za mlade, učenička vijeća, studentski zborovi, podmladci političkih stranaka, sindikalnih ili strukovnih organizacija u Republici Hrvatskoj i neformalne skupine mladih koja mora imati najmanje 10 mladih.

Ovlašteni predlagatelji kandidatura dužni su osim kandidata za člana Savjeta mladih predložiti i zamjenike za svakog kandidata.

**V.**

Prijedlozi kandidata za članove Savjeta mladih i njihove zamjenike podnose se u pisanom obliku Odboru za izbor i imenovanja Općine Orehovica , u roku od 15 dana od dana objave ovog poziva.

Prijedlog kandidata obvezno sadrži:

- naziv i sjedište ovlaštenog predlagatelja

- podatke o kandidatu (ime i prezime, datum i godina rođenja i adresa prebivališta)

- podatke o zamjeniku (ime i prezime, datum i godina rođenja i adresa prebivališta)

- obrazloženje prijedloga,

**VI.**

Listu kandidata koji ispunjavaju formalne uvjete za izbor u Savjet mladih utvrđuje Odbor za izbor i imenovanja Općine Orehovica, te će ista biti objavljena na web stranici i oglasnoj ploči Općine Orehovica.

Lista kandidata se utvrđuje na način da se ime i prezime kandidata na listi navodi prema redoslijedu zaprimljenih prijedloga.

**VII.**

Općinsko vijeće na prvoj sjednici nakon objave popisa važećih kandidatura tajnim glasovanjem bira članove i zamjenike članova Savjeta mladih.

Za članove Savjeta mladih izabrani su kandidati od rednog broja 1. do rednog broja 5. na listi dobivenih glasova. Rezultati izbora objavljuju se na mrežnim stranicama Općine Orehovica.

**VIII.**

Prijedlozi se, uz kopiju osobne iskaznice ili rodnog lista kao dokaz o dobi kandidata, podnose na propisanim obrascima koji se mogu preuzeti na web stranice Općine Orehovica, te se dostavljaju osobno ili poštom na adresu: OPĆINA OREHOVICA, Odbor za izbor i imenovanje Općine Orehovica, Čakovečka 9, 40 322 Orehovica, s naznakom „Javni poziv za isticanje kandidatura za članove Savjeta mladih Općine Orehovica i njihove zamjenike – NE OTVARAJ“ u roku od 15 dana od dana objave javnog poziva.

**IX.**

Nepravovremeni i nepotpuni prijedlozi neće se uzeti u razmatranje.

**PREDSJEDNIK OPĆINSKOG VIJEĆA OPĆINE OREHOVICA**

Marko Hunjadi

Klasa: 021-05/17-01/

Urbroj: 2109/22-10-17-

Orehovica, 28.11.2017.

\*Obrazac za prijavu kandidata za članove Savjeta mladih Općine Orehovica i njihove zamjenike